Без нов референдум за Брекзит ! Британската министър - председателка Тереза Мей няма да свиква втори референдум за членството в Европейския съюз , заяви днес неин говорител , цитиран от " Ройтерс " . Изявлението беше направено в отговор на засилващите се призиви за ново гласуване за Брекзит . Поддръжникът на излизането на Великобритания от ЕС Найджъл Фараж каза по - рано , че се приближава до идеята за втори референдум . Според него евентуално ново гласуване пак ще бъде спечелено от привържениците на излизането на Великобритания от ЕС и ще сложи край на дебатите . Много поддръжници на оставането на Великобритания в ЕС също подкрепят идеята за нов референдум . Те настояват , че британците не са били достатъчно информирани при първото гласуване и че общественото мнение се променя . Междувременно съвсем реални остават рисковете от излизане на Великобритания от общността без никаква сделка или с крайно неизгодна за Лондон такава .